PATVIRTINTA

2018 m. spalio 2 d. Lietuvos specialiosios olimpiados komiteto valdybos sprendimu

LIETUVOS SPECIALIOSIOS OLIMPIADOS KOMITETAS  
ETIKOS KODEKSAS

1. SKYRIUS. BENDROSIOS NUOSTATOS
2. Lietuvos Specialiosios Olimpiados Komitetas (toliau LSOK) siekia užtikrinti aukščiausius elgesio vertybinius principus sporto organizavime ir varžybose. Siekdamas šio tikslo, LSOK valdyba parengė etikos kodeksą, kuriame išdėstytos pagrindinės sutrikusio intelekto asmenų judėjimo vertybės. Šis etikos kodeksas yra LSOK politikos, visų procedūrų bei taisyklių pagrindas.
3. LSOK etikos kodeksas susideda iš keturių principų, pagrįstų pamatinėmis sporto vertybėmis, kurios įpareigoja elgtis garbingai ir atsakingai visus LSOK atstovus - atletus, trenerius, ir su sutrikusio intelekto judėjimu susijusius oficialius ir neoficialius asmenis:
   1. Lygybė. Bet kokia diskriminacija ar priekabiavimas dėl rasės, negalios, šeimyninės padėties, lytinės orientacijos, amžiaus, politinių ar religinių įsitikinimų yra netoleruotini Lietuvos Specialiosios Olimpiados (toliau LSO) judėjime. Bet kokios priekabiavimo formos - fizinės, psichologinės, profesinės ar lytinės yra griežtai draudžiamos. LOS judėjimas skatina vyrų ir moterų dalyvavimo lygybę.
   2. Kilnus sportinis elgesys - pagrindinis LSO judėjimo principas. Iš visų dalyvaujančių LSO judėjime tikimasi kilnaus ir sąžiningo elgesio. Visi asmenys turi laikytis nustatytų judėjimo ir sporto taisyklių.
   3. Pagarba. LSO judėjime būtina abipusė pagarba ir atsakomybė. Tarpusavio santykiai turi būti grindžiami orumu bei dėmesingumu. Reikia pripažinti ir įvertinti asmenų indėlį į neįgaliųjų sporto puoselėjimą. Siekiant sportinių rezultatų, visada turi būti atsižvelgiama į atletų fizinę ir psichologinę gerovę. Smurtas ir piktnaudžiavimas netoleruojami.
   4. Sąžiningumas. Visi asmenys, kuriems taikomas šis kodeksas, privalo rūpestingai ir atsakingai atlikti savo misiją. LSOK sprendimai priimami laikantis galiojančių taisyklių ir tvarkų, objektyviai, sąžiningai ir garbingai. Darbuotojai privalo siekti ekonomiško, efektyvaus ir tvaraus išteklių vartojimo. Būtina vengti interesų konfliktų.
4. Asmenys, dalyvaujantys LSOK veikloje, privalo elgtis taip, jog jų veiksmai nepakenktų LSO judėjimo reputacijai.
5. SKYRIUS. SUBJEKTAI, KURIEMS TAIKOMAS ETIKOS KODEKSAS
6. Šis etikos kodeksas taikomas ir jo privalo laikytis:
   1. LSOK darbuotojai;
   2. organizacijų, esančių LSOK nariais, vadovai, darbuotojai;
   3. atletai, partneriai, treneriai, gydytojai, terapiautai, savanoriai;
   4. visi kiti asmenys, dalyvaujantys LSOKveikloje.
7. SKYRIUS. SKAIDRUMO PREVENCIJA
8. Visi asmenys, veikiantys LSOK vardu, privalo priimti sprendimus remdamiesi organizacijos interesais. Asmenys, kurių interesams LSOK sprendimas ar politika pagrįstai gali turėti asmeninės įtakos privalo nusišalinti nuo tokių sprendimų priėmimo proceso.
9. Visi asmenys, išrinkti ar dirbantys pagal sutartis su LSOK, nepaisant to, ar šie santykiai nuolatiniai ar laikino pobūdžio turi veikti LSOk naudai.
10. Visi asmenys, išrinkti ar dirbantys pagal sutartis LSOK, turėtų vengti bet kokių kontaktų, kurie gali iššaukti ar sukelti įtarimus dėl asmeninių ir LSOK interesų konflikto. Taip pat išvardinti asmenys įsipareigoja vykdyti jiems patikėtas funkcijas garbingai, patikimai ir sąžiningai, nepiktnaudžiaudami savo pareigomis ar vykdomomis funkcijomis asmeniniais tikslais ar siekiant įgauti pranašumą.
11. SKYRIUS. ATSAKOMYBĖ
12. Už LSOK etikos kodeksą bei reguliarią jo turinio ir atitikties peržiūrą atsakinga - LSOK valdyba.
13. Kiekvienas asmuo, dalyvaujantis LSO judėjime, yra atsakingas už etikos kodekso laikymąsi ir yra raginamas teikti geros praktikos pavyzdžius bei pasiūlymus kodekso tobulinimui.
14. Lietuvos specialiosios olimpiados komiteto valdyba reguliariai vertina visas veiklos sritis, kurioms taikomas etikos kodeksas. Veiksmai, prieštaraujantys etikos kodeksui, turi būti nedelsiant ištaisyti, už juos taip pat gali būti taikomos drausminės nuobaudos, tokios kaip įgaliojimų ar paskyrimo atšaukimas arba darbo santykių nutraukimas.
15. Kiekvienas asmuo, dalyvaujantis LSO judėjime, yra raginamas pranešti apie etikos kodekso pažeidimus informuojant apie netinkamą elgesį LSOK valdybą. Kiekvienu atveju yra šaukiamas skubus valdybos narių susirinkimas ir atliekama pateiktų faktų analizė ir teikiamos išvados.
16. SKYRIUS. ETIKOS KODEKSO PAŽEIDIMŲ NAGRINĖJIMO TVARKA
17. Pranešimas apie galimą etikos kodekso pažeidimą turi būti pateiktas LSOK nacionalinių programų direktoriui raštu, elektroniniu paštu, ar kitomis, priimtinomis rašytinėmis formomis.
18. LSOK valdybos sekretorius privalo įtraukti galimą etikos kodekso pažeidimą į artimiausią LSOK valdybos posėdžio darbotvarkę ir apie tai informuoti pranešėją.
19. LSOK valdyba svarsto pranešimą ir surenka papildomą informaciją, jei to reikia - nusprendžia, ar pradėti tyrimą.
20. LSOK valdyba kiekvienu konkrečiu atveju nusprendžia dėl tyrimo apimties ir formos. Tyrimas turi būti sąžiningas, objektyvus ir kruopštus, užtikrinant kiekvienos šalies teises pateikti įrodymus ir atsakyti į pateiktus kaltinimus, bei papildomus klausimus.
21. Sprendimas yra priimamas paprastąja balsų dauguma.
22. Priimtas sprendimas paskelbiamas kaip galima greičiau po posėdžio pabaigos. Valdybos protokole, prie nagrinėto galimo etikos kodekso pažeidimo, nurodoma: šalių pavadinimai, sprendimo priėmimo data, faktų santrauka, sprendimo motyvai, nuostatos, kuriomis priimtas sprendimas buvo pagrįstas, sprendimo sąlygos, taikomos sankcijos ir apeliacijos pateikimo sąlygos.
23. SKYRIUS. SANKCIJOS
24. LSOK valdybos etikos kodekso sankcijos gali būti taikomos asmeniui, asmenų grupei bei organizacijoms, LSOK narėms.
25. Galimos sankcijos yra:
    1. Raštiškas įspėjimas;
    2. laikinas draudimas dalyvauti LSOK organizuojamose varžybose ar/ir kitoje judėjimo veikloje;
    3. neterminuotas draudimas dalyvauti LSOK judėjimo varžybose, ar/ir kitoje judėjimo veikloje;
    4. bauda už finansinę žalą, kurią patyrė Lietuvos specialiosios olimpiados komitetas dėl asmens ar asmenų grupės vykdytos veiklos, pažeidžiančios organizacijos etikos kodeksą;
    5. kitos sankcijos, kurias skiria LSOK valdyba ir kurios neprieštarauja Lietuvos Respublikos įstatymams.
26. SKYRIUS. APELIACIJOS PATEIKIMAS
27. LSOK valdybos sprendimai gali būti apskųsti LSOK konferencijai. LSOK konferencijai neradus sprendimo kompromiso, visi skundai sprendžiami pagal LR įstatymų nustatytą tvarką.